CELEX: 62011CA0097
Language: sl
Date: 2012-05-24 00:00:00
Title: Zadeva C-97/11: Sodba Sodišča (četrti senat) z dne 24. maja 2012 (predlog za sprejetje predhodne odločbe Commissione Tributaria Provinciale di Palermo – Italija) – Amia Spa, v likvidaciji, proti Provincia Regionale di Palermo (Okolje — Odlaganje odpadkov na odlagališčih — Direktiva 1999/31/ES — Posebna dajatev za odlaganje trdnih odpadkov na odlagališčih — Zavezanost upravljavca odlagališča za plačilo te dajatve — Stroški obratovanja odlagališča — Direktiva 2000/35/ES — Zamudne obresti — Obveznosti nacionalnega sodišča)

7.7.2012   
            
            
               SL
            
            
               Uradni list Evropske unije
            
            
               C 200/2
            
         Sodba Sodišča (četrti senat) z dne 24. maja 2012 (predlog za sprejetje predhodne odločbe Commissione Tributaria Provinciale di Palermo – Italija) – Amia Spa, v likvidaciji, proti Provincia Regionale di Palermo
   (Zadeva C-97/11) (1)
   
   (Okolje - Odlaganje odpadkov na odlagališčih - Direktiva 1999/31/ES - Posebna dajatev za odlaganje trdnih odpadkov na odlagališčih - Zavezanost upravljavca odlagališča za plačilo te dajatve - Stroški obratovanja odlagališča - Direktiva 2000/35/ES - Zamudne obresti - Obveznosti nacionalnega sodišča)
   2012/C 200/03
   Jezik postopka: italijanščina
   
      Predložitveno sodišče
   
   Commissione Tributaria Provinciale di Palermo
   
      Stranki v postopku v glavni stvari
   
   
      Tožeča stranka: Amia Spa, v likvidaciji
   
      Tožena stranka: Provincia Regionale di Palermo
   
      Predmet
   
   Predlog za sprejetje predhodne odločbe – Commissione Tributaria Provinciale di Palermo – Razlaga člena 10 Direktive Sveta 1999/31/ES z dne 26. aprila 1999 o odlaganju odpadkov na odlagališčih (UL, posebna izdaja v slovenščini, poglavje 15, zvezek 4, str. 228), Direktive 2000/35/ES Evropskega parlamenta in Sveta z dne 29. junija 2000 o boju proti zamudam pri plačilih v trgovinskih poslih (UL, posebna izdaja v slovenščini, poglavje 17, zvezek 1, str. 226) – Nacionalna ureditev, s katero je uvedena posebna dajatev za odlaganje trdnih odpadkov na odlagališčih in ki upravljavcu odlagališča nalaga vnaprejšnje plačilo te dajatve, ki se odmeri na podlagi količine odloženih odpadkov, bremeni pa subjekt, ki upravlja odlagališče.
   
      Izrek
   
   V okoliščinah, kot so te v postopku v glavni stvari:
   
               —
            
            
               mora predložitveno sodišče, preden ne uporabi upoštevnih določb zakona št. 549 z dne 28. decembra 1995 o ukrepih za racionalizacijo javnih financ, ob upoštevanju celotnega nacionalnega materialnega in procesnega prava najprej preveriti, ali nikakor ne more priti do razlage svojega nacionalnega prava, na podlagi katere bi bilo mogoče spor o glavni stvari rešiti skladno z besedilom in ciljem Direktive Sveta 1999/31/ES z dne 26. aprila 1999 o odlaganju odpadkov na odlagališčih, kakor je bila spremenjena z Uredbo (ES) št. 1882/2003 Evropskega parlamenta in Sveta z dne 29. septembra 2003, in Direktive 2000/35/ES Evropskega parlamenta in Sveta z dne 29. junija 2000 o boju proti zamudam pri plačilih v trgovinskih poslih,
            
         
               —
            
            
               in če taka razlaga ni mogoča, nacionalno sodišče v postopku v glavni stvari ne sme uporabiti nobene nacionalne določbe, ki je v nasprotju s členom 10 Direktive 1999/31, kakor je bila spremenjena z Uredbo št. 1882/2003, in členi od 1 do 3 Direktive 2000/35.
            
         
      (1)  UL C 238, 13.8.2011.